Protes-aksie deur aktiviste het op Vrydag, 2 Februarie daartoe gelei dat verskeie teaters geforseer is om vertonings van die Suid-Afrikaanse rolprent, ‘Inxeba’ (‘The Wound’) te kanselleer. Hierdie film is tot groot kritieke lof in Afrika en die res van die wêreld vertoon.
In ’n onderhoud op die kanaal ANN7 op 2 Februarie, die dag van die film se landswye vrystelling, het die uitvoerende hoof van die Man and Boy Foundation gesê dat “99% van die Suid-Afrikaanse bevolking teen hierdie film gekant is”. Die teendeel is egter bewys met die hoeveelheid rolprentbywonings op die dag wat die film begin draai het.
Indigenous Film Distribution, die maatskappy wat die film in Suid-Afrika vrystel, het uitgewys dat Nxesi se stelling onwaar is. “Voor die film se openingsnaweek, is voorvertonings landswyd gehou en het 85% van die mense wat dit bygewoon het van die rolprent gehou,” sê besturende direkteur, Helen Kuun. “Dit was ook die nommer een film by sewe van die venues waar dit op Vrydag gewys het.”
“Dit is totaal vals dat die film enigiets blootstel wat nie reeds bekend is nie. Ek moet kategories sê dat ons ’n geweldige hoeveelheid navorsing gedoen het saam met Xhosa-mans wat deur inisiasie is tydens die skryf en ontwikkeling van hierdie film,” sê hy.
“Niemand word geforseer om die film te kyk nie, maar Suid-Afrikaners het die reg om dit te sien,” sê vervaardiger Elias Ribeiro. “Betogers by verskeie rolprentteaters het werknemers gewaarsku dat hulle hul huis toe sou volg en sou doodmaak indien die vertoning van die fliek voortgaan. Dit is nie aanvaarbaar in ’n demokratiese samelewing nie.”